Előterjesztő: dr. Horváth Klára polgármester

Előterjesztést készítette: Balázs Eszter projekt tanácsos

Előzetesen tárgyalja: Pénzügyi és Településfejlesztési Bizottság

Mellékletek: -

Elfogadás módja: egyszerű többség

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény,
* A Polgári Törvénykönyvről szóló 2013. évi V. törvény (Ptk.)

**Előterjesztés**

**a Csónakház, faház, teniszpálya bérbe adásáról**

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

A Szabadidőpark területén a 82/8 hrsz. alatt felépült Csónakház és faház alkalmas rendezvények lebonyolítására, közösségi helyekként üzemelhetnek egyszerre modern és természetes környezetben.

A Csónakház rendezvény funkcióját támogatva az épületben vendéglátó egység került kialakításra, amely kétirányú kiszolgálást tesz lehetővé.

A Csónakházhoz közel, azzal egy szolgáltatási egységet alkotva került kialakításra egy faház.

A Csónakház és Faház üzemeltetésére pályázatot kiírni szükséges, hogy a település turisztikai céljait kompetens, turisztikai szolgáltatásokban jártas üzemeltető segítse. **A jelenlegi bérlő bérleti szerződése 2025. december 31-én jár le.**

A Szabadidőpark területén egy modern teniszpálya is helyet kapott. A teniszpálya 37,2 m hosszú és 19,2 m széles lesz és a Szabadidőpark sportfunkcióit erősíti. Tekintettel arra, hogy a teniszpályát üzemeltetni szükséges érdemes a teniszpályát bérbe adásra meghirdetni együttesen a Csónakházzal és faházzal.

Az ajánlattételi felhívás, hasonló a tavalyi évben kiírtakhoz, így a nettó ajánlati ár mellett értékelési szempontként kerül meghatározásra az egyes bérlemények tekintetében az üzleti terv csatolása is. Az üzleti terv megalapozottságának vizsgálatához kötelezően csatolandó mellékletként javasolt előírni a megkötendő bérleti szerződés megvalósításában közreműködő szakszemélyzet szakmai végzettségének igazolását (ez lehet kereskedelmi vagy üzletvezetői vagy rendezvényszervezői végzettség), illetve a referenciákat a korábban végzett hasonló tevékenységről. Az ajánlati ár 70 %-os súllyal, míg az üzleti terv 30 %-os súllyal szerepel az ajánlati felhívásban.

Az ajánlattételi dokumentációhoz a Csónakház, faház, teniszpálya részletes műszaki leírását mellékeljük.

Kérem, hogy az előterjesztést megvitatni szíveskedjenek.

Bábolna, 2025. szeptember 09.

dr. Horváth Klára

polgármester

1. melléklet ……... számú előterjesztéshez – határozati javaslat

**Bábolna Város Önkormányzat Képviselő-testületének**

**……/2025. (….. …..) sz. határozata**

Bábolna Város Önkormányzat Képviselő-testülete

1. jelen határozat mellékletét képező nyomtatványon ajánlatokat kér be a Szabadidőpark területén kialakítandó Csónakház, faház és teniszpálya bérletére,
2. felkéri a Polgármestert, hogy a beszerzési eljárást folytassa le.

**Felelős:** Polgármester

**Határidő:** 2025. október 31.

2. melléklet – határozati javaslat melléklete

**Ajánlatkérő**

**Szabadidőpark területén kialakítandó Csónakház, faház és teniszpálya bérletére**

Tisztelt Címzett!

Bábolna Város Önkormányzat Képviselő-testületének …../2025. (….. …..) határozata alapján kérem a Tisztelt Címzettet, hogy ajánlatot adni szíveskedjen az alábbi épületek (hrsz.: 82/8) bérletére:

1. Csónakház
2. Faház
3. Teniszpálya

Az ajánlat benyújtásának határideje: **2025. …………………..**

**Ajánlatot adni önállóan együttesen lehet.**

Értékelési szempontok:

1. **legkedvezőbb nettó ajánlati ár** (az értékelési szempont súlyszáma: 70)**,**
2. **vállalkozó által az egyes bérlemények vonatkozásában benyújtott üzleti terv** (az értékelési szempont súlyszáma: 30)

**Az 1. részszempont értékelése**

P=Alegjobb/Avizsgált\*70 (súlyszám)

(P: a vizsgált ajánlati elem adott szempontra vonatkozó pontszáma; Alegjobb: a legelőnyösebb ajánlat tartalmi eleme; Avizsgálat: a vizsgált ajánlat tartalmi eleme)

**A 2. részszempont értékelése**

**Minden egyes megpályázott bérlemény vonatkozásában önálló egy évre vonatkozó (2025-es év) üzleti tervet kell beadni. Az üzleti tervnek tartalmaznia kell, hogy pontosan**

* **milyen célra,**
* **milyen célcsoportnak,**
* **mely szolgáltatásokat nyújtva,**
* **milyen nyitvatartással,**
* **mekkora tervezett bevétellel**

**kívánja a bérleményt hasznosítani.**

**Az üzleti tervhez csatolni kell, a hasznosításhoz szükséges szakszemélyzet** szakmai végzettségének igazolását (ez lehet kereskedelmi vagy üzletvezetői vagy rendezvényszervezői végzettség), illetve a referenciákat a korábban végzett hasonló tevékenységről. Maximális pontot az a pályázó kaphat, aki a megpályázott bérlemény tekintetében az ajánlati felhívásnak minden tekintetben megfelelő üzleti tervet és a kért mellékleteket hiánytalanul nyújtja be, illetve az üzleti terve illeszkedik Bábolna Város Önkormányzat marketingstratégiájához (http://babolna.hu/wp-content/uploads/2018/09/11.-Napirendi-pont.zip.) Amennyiben bármelyik kért melléklet csatolása elmarad, akkor az üzleti tervre adható pontszám fele állapítható meg.

P= Avizsgált/ Alegjobb\*30 (súlyszám)

(P: a vizsgált ajánlati elem adott szempontra vonatkozó pontszáma; Alegjobb: a legelőnyösebb ajánlat tartalmi eleme; Avizsgálat: a vizsgált ajánlat tartalmi eleme)

Az 1. részszempont és 2. részszempont vizsgálata során elért pontszámok összeadása adja meg az összességében legjobb ajánlatevőt.

Az ajánlattételkor az alábbiakat kell vállalni a pályázóknak:

1. a tevékenységéhez szükséges technikai és személyi állomány megfelelő mennyiségben a szerződés hatályba lépésekor rendelkezésre áll,
2. 60 napos ajánlattételi kötöttséget vállal.

Az ajánlatot vagy ajánlatokat e-mailben a **referens@babolna.hu** e-mail címre kell megküldeni cégszerű aláírással ellátva az ajánlat benyújtására rendelkezésre álló határidőig. Az ajánlatot kizárólag a megadott **ajánlattételi nyomtatványon** lehet benyújtani **forint** pénznemben.

**Az ajánlatkérő mellé az egyes szolgáltatások műszaki leírása (ellátandó feladat pontos paraméterei) csatolásra kerül.**

Az ajánlatkérő fenntartja magának a jogot, hogy bármely szolgáltatás tekintetében az eljárást indokolás nélkül eredménytelennek nyilvánítsa

Az ajánlatokat e-mailben a **referens@babolna.hu** e-mail címre kell megküldeni cégszerű aláírással ellátva az ajánlat benyújtására rendelkezésre álló határidőig.

Az ajánlatot **forint** pénznemben kell benyújtani.

Pályázatot benyújtani a kizárólag a három bérleményre együttesen lehet.

Bábolna, 2025. szeptember 9.

**dr. Horváth Klára s.k.**

**polgármester**

**Ajánlat**

**Szabadidőpark területén kialakítandó Csónakház, faház és teniszpálya bérletére**

**1. Ajánlat tárgya:** Szabadidőpark területén kialakítandó Csónakház, faház és teniszpálya bérlete

**2. Ajánlatkérő neve:** Bábolna Város Önkormányzat Polgármestere

**3. Ajánlat beadásának határideje:** 2025. …………………

**4. Ajánlattevő neve, címe, adószáma:**

**5. Ajánlati ár**

|  |  |
| --- | --- |
| **Épület neve** | **Ajánlati ár**  **(nettó)** |
| Csónakház | **Ft/hó** |
| Faház | **Ft/hó** |
| Teniszpálya | **Ft/hó** |

Ajánlatom benyújtásával egyidejűleg nyilatkozom, hogy

1. a tevékenységhez szükséges technikai és személyi állomány megfelelő mennyiségben a szerződés hatályba lépésekor rendelkezésre áll,
2. 60 napos ajánlattételi kötöttséget vállalok.

Kelt, ,

Ajánlattevő

**Ajánlat melléklete:**

Üzleti terv a

* Csónakház,
* Faház,
* Teniszpálya

vonatkozásában (megfelelő(k) aláhúzandó(k)).